Ture din "furie". Mesajul lui Tyson Fury pentru întreaga lume de Ziua Mondială a Sănătății Mentale.
Tyson Fury a ieșit la alergat în zona Morecambe Bay din NV Angliei. Fury a fost de două ori campion mondial la categoria supergrea. Britanicul a revenit în box pe 9 iunie 2018, în meciul cu Sefer Seferi.
Dacă simți că ești cu moralul la pământ, Tyson Fury îți arată cum să uiți de probleme și să fii și în formă. Cheia stă în sport, așa că boxerul iese dimineața la alergat pe stomacul gol și stă cu gândul doar la antrenament."Bună dimineața, lume! Un mic arzător de grăsimi duminică dimineața. Puțină motivație. Ridicați-vă, puneți-vă echipamentul de alergat și porniți la drum. Vă veți simți mult mai bine. Faceți câte puțin!"Fury știe ce înseamnă să boxezi cu depresia. A revenit în ring, în 2018, după 2 ani și jumătate în care a luptat cu dependența de droguri, dar mai ales cu el însuși. De Ziua Mondială a Sănătății Mentale, Fury le-a dedicat un poem celor care trec prin aceleași greutăți.